Kibosho

Kibosho ni jina la eneo kwenye miteremko ya mlima Kilimanjaro katika Tanzania. Wakazi wake ni Wachagga. Mwaka 2012 ni sehemu ya kata za Kibosho Kati, Kibosho Magharibi na Kibosho Mashariki katika wilaya ya Moshi Vijijini.

Katika siku za kwanza za ukoloni eneo lake lilikadiriwa kuwa na kilomita za mraba 45 zilizokaliwa na watu wengi kati ya mpaka wa msitu wa mlima Kilimajaro kwa uwiano wa mita 1650 na kutelemka hadi mita 1200 juu ya UB. Mto Karanga unapita katika nchi hii. ling. makala "Kiboscho" katika Kamusi ya Koloni za Kijerumani (1920)

Kwa upande wa dini Wakibosho wengi ni Wakatoliki kwa sababu wamisionari waliofika eneo hilo walijenga kanisa kubwakubwa, shule na hospitali pia. 90% ya wakazi ni wa madhehebu hayo japo kuna dini nyingine ila kwa uchache.
Kanisa hili la Kibosho limejengwa kwa mawe matupu, huenda ni kwa sababu lipo katikati ya Mto Karanga kushoto na Mto Nsoo kulia.

Wamangi wa Kibosho
Katika karne ya 18 na 19 na chini ya ukoloni hadi uhuru Kibosho kilikuwa eneo la utemi mdogo wa Kichagga na watawala wake walijulikana kwa cheo cha "Mangi". Kuhusu Wamangi wa kwanza majina yamehifadhiwa lakini tarehe za utawala hazina uhakika. orodha ifuatayo ni kutoka http://www.worldstatesmen.org/Tanzania_native.html

.... - ....                Yansanya [1st ruler]
.... - ....                Orio
.... - ....                Kimboka
.... - ....                Irongo
.... - ....                Iweri
takr. 1810                     Kirenga
takr. 1850                     Kashenge
takr. 1850 - af.1862           Tatua
18.. - 18..                Ngaluma
18.. - 18..                Lokila
18.. - takr. 1872              Mamka (wa kike)
takr. 1872 - 1897              Sina  
1897 - 1900                Molelia                   
1900 - 1911                Sianga
1911 - 1917                Malamya
1917                       Barnabas Ngowi (mtendaji)
1917 - 1946                Ngulisho I (+ 1962)
1946 - 1961                Alex Ngulisho II

Mangi Sina alitawala wakati wa kufika kwa wakoloni Wajerumani. Mwaka 1889 alifaulu kumshinda Mangi Rindi wa Moshi lakini kuingilia kwa Wajerumani chini ya Hermann von Wissmann ilikuwa chanzo cha kumaliza mashindano kati ya Wamangi na utawala wa wakoloni katika Uchagga wote.

Marejeo

jamii:Wachagga
Jamii:Wilaya ya Moshi Vijijini